Fermer xo‘jaligini yuritish uchun yer uchastkalarini berishda tanlov g‘olibini aniqlash tartibi to‘g‘risidagi nizomga o‘zgartirishlar kiritish haqida

O‘zbekiston Respublikasining 2018-yil 18-apreldagi O‘RQ-476-son “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi Qonuni hamda O‘zbekiston Respublikasi Prezidentining 2018-yil 17-apreldagi PQ-3671-son “O‘zbekiston Respublikasi Qishloq xo‘jaligi vazirligi faoliyatini tashkil etish chora-tadbirlari to‘g‘risida”gi qaroriga muvofiq buyuraman: 
 1. O‘zbekiston Respublikasi qishloq va suv xo‘jaligi vazirining 2005-yil 18-noyabrdagi 237a-son buyrug‘i (ro‘yxat raqami 1523, 2005-yil 19-noyabr) (O‘zbekiston Respublikasi qonun hujjatlari to‘plami, 2005-y., 47-48-son, 358-modda) bilan tasdiqlangan Fermer xo‘jaligini yuritish uchun yer uchastkalarini berishda tanlov g‘olibini aniqlash tartibi to‘g‘risidagi nizomga  ilovaga muvofiq o‘zgartirishlar kiritilsin. 
 2. Mazkur buyruq rasmiy e’lon qilingan kundan e’tiboran kuchga kiradi.
 1. Muqaddima quyidagi tahrirda bayon etilsin:
 “Mazkur Nizom fermer xo‘jaligini yuritish uchun yer uchastkalarini berishda tanlov g‘olibini aniqlash tartibini belgilaydi.”.
 2. 1-banddan “v” va “g” kichik bandlar chiqarib tashlansin.
 3. 1-bob 1-paragrafining nomi quyidagi tahrirda bayon etilsin:
 “§ 1. Yuridik va jismoniy shaxslarga berilmagan qishloq xo‘jaligi maqsadidagi yerlardan va (yoki) zaxiradagi yerlardan fermer xo‘jaligi yuritish uchun yer uchastkalari ajratib berishning umumiy shartlari”.
 4. 3-band quyidagi tahrirda bayon etilsin:
 “3. Yuridik va jismoniy shaxslarga berilmagan qishloq xo‘jaligi maqsadidagi yerlardan va (yoki) zaxiradagi yerlardan yer uchastkalari ajratish to‘g‘risida, shuningdek ushbu yerlarni fermer xo‘jaliklariga berish bo‘yicha tanlov o‘tkazish to‘g‘risida tuman hokimi qaror qabul qiladi.”.
 5. 7-bandning ikkinchi xatboshisi quyidagi tahrirda bayon etilsin:
 “Yuridik va jismoniy shaxslarga berilmagan qishloq xo‘jaligi maqsadidagi yerlardan va (yoki) zaxiradagi yerlardan yer ajratishga doir ikki loyihasi bo‘yicha o‘tkazilgan tanlovda g‘olib chiqqan fuqarolarning, shu jumladan faoliyat ko‘rsatayotgan fermer xo‘jaliklari boshliqlarining ko‘rsatilgan yer uchastkalari bo‘yicha boshqa loyihalar yuzasidan o‘tkaziladigan tanlovlardagi ishtiroki to‘xtatiladi.”.
 6. 8-banddan “qishloq xo‘jaligi kooperativi (shirkat xo‘jaligi)ning nomi,” degan so‘zlar chiqarib tashlansin.
 7. 1-bobning 2-paragrafi o‘z kuchini yo‘qotgan deb topilsin.
 8. 20-bandning “d” kichik bandidagi “tuman qishloq va suv xo‘jaligi bo‘limi” degan so‘zlar “tuman qishloq xo‘jaligi bo‘limi” degan so‘zlar bilan almashtirilsin.
 9. 39-band quyidagi tahrirda bayon etilsin:
 “39. Komissiyaning talabgorlarni tanlash va tanlov o‘tkazish bilan bog‘liq barcha hujjatlari tuman hokimligida har bir qishloq xo‘jaligi korxonasi yoki yuridik va jismoniy shaxslarga berilmagan qishloq xo‘jaligi maqsadidagi yerlardan va (yoki) zaxiradagi yerlardan ajratilgan yerlar bo‘yicha alohida yig‘ma jildlarda saqlanadi. Mazkur hujjatlar fermer xo‘jaliklarining barchasi ro‘yxatdan o‘tkazilgandan so‘ng 2 hafta mobaynida tuman hokimligining idoraviy arxiviga topshiriladi.”.
 10. 40-banddan o‘n birinchi xatboshi chiqarib tashlansin.
 11. 2-ilovaning 6-bandi quyidagi tahrirda bayon etilsin:
 12. Mazkur o‘zgartirishlar O‘zbekiston Respublikasi Iqtisodiyot vazirligi, Yer resurslari, geodeziya, kartografiya va davlat kadastri davlat qo‘mitasi hamda O‘zbekiston fermer, dehqon xo‘jaliklari va tomorqa yer egalari kengashi bilan kelishilgan.